Document ID: /roh_data/filtered/fineweb-2-filterrobots_roh.jsonl.gz/62461

Art cun la camera da fotografar analoga
Ester Vonplon ha gia da pintga, cu ella fageva ina viseta alla Tatta da Castrisch, fatg bugen termagls ella Ruinaulta. Il pli bugen igl univern. Carschida si a Turitg ha ei tuttina tratg la giuvna mumma ed artista ella Surselva.
Cheu avon esch casa anfla ella las inspiraziuns per sia lavur artistica. Siu mied da lavur ei in apparat da fotografar analog en format grond. Sia spezialitad ei da mussar quei che buc mintgin vesa en ina moda e maniera fetg abstracta.
Entginas das sias lavuras anflan ins era sin sia pagina da web.